90. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. Φ.800/5/99 της 26/28 Ιαν. 1988 (ΦΕΚ Β΄ 22) Τροποποίηση και συμπλήρωση διατάξεων της νομοθεσίας για τα Μετοχικά Ταμεία Στρατού και Ναυτικού. Έχοντας υπόψη: α.Τις διατάξεις του Α.Ν. 559/1937 «Περί τροποποιήσεως και συμπληρώσεως διατάξεών τινων της νομοθεσίας περί Μετοχικού Ταμείου Στρατού» (ΦΕΚ 107), όπως ισχύει σήμερα. β.Τις διατάξεις του Νομ. 994/1949 «Περί καταβολής προσθέτου προικός εις θυγατέρας μετόχων ή μερισματούχων Μ.Τ.Β.Ν. και «Περί τροποποιήσεως και συμπληρώσεως των περί Μ.Τ.Β.Ν. διατάξεων» (ΦΕΚ 136). γ.Τις διατάξεις του Ν.Δ. 3967/1959 «Περί τροποποιήσεως διατάξεών τινων της περί Μ.Τ.Β.Ν. νομοθεσίας» (ΦΕΚ 176). δ.Τις διατάξεις του άρθρ. 64 του Νομ. 1329/1983 «Εφαρμογή της συνταγματικής επιταγής της ισότητας ανδρών και γυναικών στον Αστικό Κώδικα κλπ.» (ΦΕΚ 25). ε.Τη με αριθ. πρωτ. 027.2/7/Γ .1564/5.11.87 κοινή απόφαση του Πρωθυπουργού και του Αντιπροέδρου της Κυβέρνησης και Υπουργού Εθνικής Άμυνας για την ανάθεση αρμοδιοτήτων στους Υφυπουργούς Εθνικής Άμυνας (ΦΕΚ 784 τ.Β΄). στ.Τη με αριθ. πρωτ. 2389/23.2.87 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στον Υφυπουργό Οικονομικών Σπ. Καλούδη (ΦΕΚ 13 τ.Β΄). ζ.Την αναγκαιότητα άμεσης εναρμόνισης της νομοθεσίας των Μετοχικών Ταμείων Στρατού και Ναυτικού με τη συνταγματική επιταγή της ισότητας ανδρών και γυναικών. η.Σχετικές εισηγήσεις των Δ.Σ. των Μετοχικών Ταμείων Στρατού και Ναυτικού, αποφασίζουμε:  «Άρθρ.1.-1.Το καταβαλλόμενο, σύμφωνα με  το άρθρ. 6 του α.ν. 559/1937, (ανωτ. αριθ. 23)  βοήθημα       δικαιούνται     και    οι     άγαμες    θυ(Αντί για τη σελ. 1522,17) Σελ. 1522,17(α) Τεύχος ΙΑ-9-2 Σελ. 99 Μετοχικό Ταμείο Στρατού 36.Σ.α.86-90 γατέρες των μετόχων και μερισματούχων του Μετοχικού Ταμείου Στρατού με τη συμπλήρωση του 35ου έτους της ηλικίας τους, καθώς και οι άγαμες ανάπηρες θυγατέρες, που έχουν ποσοστό αναπηρίας τουλάχιστον 67%, με τη συμπλήρωση του 25ου έτους της ηλικίας τους. 2.Το καταβαλλόμενο, σύμφωνα με το άρθρ. 3 του Νομ. 994/1949, (τομ. 37Α, σελ. 628) βοήθημα δικαιούνται και οι άγαμες θυγατέρες των μετόχων και μερισματούχων του Μετοχικού Ταμείου Ναυτικού, εφόσον πληρούν τις κατά περίπτωση προϋποθέσεις της προηγούμενης παραγράφου. 3.Οι άγαμες θυγατέρες μετόχων και μερισματούχων των Μετοχικών Ταμείων Στρατού και Ναυτικού που έχουν κατά την έναρξη της ισχύος της απόφασης αυτής ή συμπληρώνουν στο μέλλον τις απαιτούμενες κατά περίπτωση προϋποθέσεις των προηγούμενων παραγράφων ικανοποιούνται σταδιακά, ανάλογα με τις οικονομικές δυνατότητες του αρμόδιου Ταμείου, μετά από σχετική αίτηση, κατά σειρά προτεραιότητας που καθορίζεται από το Δ.Σ. ως εξής: α.Οι άγαμες ανάπηρες θυγατέρες προηγούνται των άγαμων θυγατέρων. β.Οι μεγαλύτερες σε ηλικία προηγούνται των μικροτέρων. γ.Οι άγαμες ανάπηρες θυγατέρες ίδιας ηλικίας κατατάσσονται ανάλογα με το ποσοστό αναπηρίας, από το μεγαλύτερο προς το μικρότερο. δ.Σε περίπτωση ίδιας ηλικίας ή ίσου ποσοστού αναπηρίας λαμβάνεται υπόψη η ημερομηνία της αίτησης. 4.Τα Δ.Σ. των Ταμείων κατατάσσουν κάθε έτος, σύμφωνα με την προηγούμενη παράγραφο κατά σειρά προτεραιότητας τις αιτήσεις που έχουν υποβληθεί μέχρι την 31η Δεκεμβρίου του έτους αυτού. Από τον πίνακα αυτό με τη σειρά κατάταξης, ικανοποιούνται οι αιτήσεις κατά τη διάρκεια του επόμενου έτους. Όσες αιτήσεις δεν ικανοποιηθούν στο επόμενο έτος κατατάσσονται και πάλι με τις αιτήσεις που θα υποβληθούν μέχρι την 31η Δεκεμβρίου του ίδιου έτους. 5.Οι λεπτομέρειες εφαρμογής της προηγούμενης παραγράφου καθορίζονται με απόφαση του Δ.Σ. κάθε Ταμείου. Άρθρ.2.-1.Οι θυγατέρες μετόχων ή μερισματούχων του μετοχικού ταμείου Στρατού που παίρνουν το βοήθημα λόγω γάμου, δεν υποχρεούνται να το επιστρέψουν σε περίπτωση διαζυγίου. Ποσά που τυχόν έχουν επιστραφεί εξαιτίας διαζυγίου μέχρι την έναρξη της ισχύος της απόφασης αυτής αποδίδονται άτοκα στις δικαιούχες σε πέντε ισόποσες ετήσιες δόσεις μετά από σχετική αίτηση. Σελ. 1522,18(α) Τεύχος ΙΑ-9-2 Σελ. 100 2.Οι κρατήσεις για τη χορήγηση του βοηθήματος παύουν με τη συμπλήρωση του απαιτούμενου κατά περίπτωση ορίου ηλικίας των άγαμων θυγατέρων. Κρατήσεις που έγιναν μετά τη συμπλήρωση του παραπάνω ορίου ηλικίας μέχρι την έναρξη της ισχύος της απόφασης αυτής δεν επιστρέφονται. Άρθρ.3.-1.Το βοήθημα που χορηγείται σύμφωνα με τις διατάξεις της απόφασης αυτής υπολογίζεται με βάση το δικαιούμενο από το μέτοχο ή το καταβαλλόμενο στο μερισματούχο κατά το χρόνο έκδοσης της απόφασης του Δ.Σ. του Ταμείου για καταβολή του βοηθήματος μέρισμα. 2.Το ποσοστό αναπηρίας που απαιτείται για τη χορήγηση βοηθήματος στις άγαμες θυγατέρες των μετόχων ή μερισματούχων των Μετοχικών Ταμείων Στρατού και Ναυτικού με τη συμπλήρωση του 25ου έτους της ηλικίας τους διαπιστώνεται με απόφαση της ΑΣΥΕ και ΑΝΥΕ αντίστοιχα. 3.Για τις άγαμες ανάπηρες θυγατέρες με ποσοστό αναπηρίας τουλάχιστον 67% κρατήσεις που δεν έχουν διενεργηθεί από τη γέννηση μέχρι τη συμπλήρωση του 25ου έτους της ηλικίας τους, καταβάλλονται σύμφωνα με τις διατάξεις της παρ. 13 του άρθρ. 1 του ν.δ. 4198/1961 (ΦΕΚ 168). 4.Η παρ. 2 του άρθρ. 4 του ν.δ. 450/1947 (ΦΕΚ 237), όπως ισχύει σήμερα, καταργείται. Άρθρ.4.-1.Σε περίπτωση θανάτου μετόχου των Μετοχικών Ταμείων Στρατού και Ναυτικού χωρίς τη θεμελίωση δικαιώματος για απονομή μερίσματος, οι κρατήσεις που έγιναν για χορήγηση βοηθήματος επιστρέφονται στις δικαιούχες θυγατέρες άτοκα. 2.Για τον υπολογισμό του επιστρεπτέου ποσού λαμβάνεται ως βάση η κράτηση που αντιστοιχεί στις αποδοχές του τελευταίου μήνα πολλαπλασιαζόμενη επί τον αριθμό των μηνών που διενεργήθηκαν κρατήσεις». Τα άρθρα 1 έως και 4 αντικαταστάθηκαν ως άνω από το άρθρο της Φ.800/46/523/Σ.435/28 Απρ.-8 Ιουν. 1988 (ΦΕΚ Β΄ 366) Αποφ. Υπ. Εθν. Άμυνας και Οικονομικών. Σύμφωνα δε με το άρθρ. 2 της άνω απόφασης οι διατάξεις των άνω άρθρ. 14 ισχύουν όπως αντικαταστάθηκαν από 28 Ιαν. 1988. Οι ανωτέρω αποφάσεις κυρώθηκαν και έχουν ισχύ νόμου από τα εδάφ. δ΄ και ε΄ άρθρ. 14 Νόμ. 1848/1989, ΦΕΚ Α΄ 112, (ανωτ. σελ. 1456,19). Άρθρ.5.-Οι διατάξεις της απόφασης αυτής ισχύουν από τη δημοσίευσή της στην Εφημερίδα της Κυβερνήσεως. 36.Σ.α.90 Μετοχικό Ταμείο Στρατού 